open-index/open-wikipedia-markdown huggingface dataset:
Oloņeca

**Oloņeca** (, , ) ir pilsēta Karēlijas Republikā Krievijas Federācijā. Oloņecas rajona centrs pie federālā autoceļa R21 "Kola". Vienīgā Karēlijas Republikas pilsēta, kurā absolūtais vairākums iedzīvotāju ir karēļi (58 %).

## Vēsture
Rakstos no 1137. gada. Pēc 1617. gada Stolbovas miera līguma Krievijas robeža ar Zviedriju atradās 40 kilometrus no pilsētas. 17. gadsimta vidū Oloņeca tika izveidota kā spēcīgs pierobežas cietoksnis. Tas 1741. gadā nodega un vairs netika atjaunots. Pētera I laikā pilsētas apkaimē tika nodibinātas kara rūpnīcas. No 1801. līdz 1922. gadam eksistēja Oloņecas guberņa, tomēr guberņas centrs bija Petrozavodska. Otrā pasaules kara laikā Oloņecu no 1941. gada 5. septembra līdz 1944. gada 25. jūnijam bija ieņēmis Somijas karaspēks.

## Cilvēki
Oloņecā dzimis poļu pretošanās kustības līderis Vitolds Pileckis (*Witold Pilecki*, 1901 – 1948).

## Atsauces

## Ārējās saites
UNESCO Pasaules mantojuma vietas Salvadorā

Sarakstā apkopotas tās **vietas [[Salvadora|Salvadotā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Salvadoras ir iekļauta **1 vieta** (kultūras objekts), savukārt 6 vietas ir iekļautas oficiālajā kandidātu sarakstā. Salvadora Pasaules mantojuma konvenciju ratificējusi 1991. gada 8. oktobrī.

## Sarakstā iekļautie objekti

## Sarakstā iekļauto objektu izvietojums

## Kandidātu sarakstā esošie objekti

## Atsauces
Alfreds Kristensens

**Alfreds Kristensens** (;  — 1974. gads) bija Dānijas šahists.

## Biogrāfija
1930. gadu beigās un 1940. gadu pirmajā pusē bijis viens no vadošajiem Dānijas šahistiem. Vairākkārtējais Dānijas šaha čempionātu dalībnieks (1935, 1936, 1939, 1942).

Pārstāvējis Dānijas komandu lielākajos komandu šaha turnīros:
* Pasaules šaha olimpiādē piedalījies 1939. gadā;
* neoficiālajā Pasaules šaha olimpiādē piedalījies 1936. gadā un izcīnījis sudraba medaļu individuālajā vērtējumā.

Vairāku šaha grāmatu autors. 1943. gadā izdevis grāmatu "Kaīsas kalpībā" (), kurā apkopojis savas labākās šaha partijas laika posmā no 1934. līdz 1942. gadam. Tajā pašā gadā kopā ar Bjernu Nīlsenu izdevis šaha mācību grāmatu "Par šahu" ().

## Atsauces

## Ārējās saites
Volfgangs Veils

**Volfgangs Veils** (;  Klosterneiburga — 1945. gads Horvātija) bija Austrijas šahists.

## Biogrāfija
1930. gados bijis viens no daudzsološākajiem jaunajiem Austrijas šahistiem. Pārstāvējis Austrijas komandu neoficiālajā Pasaules šaha olimpiādē 1936. gadā un izcīnījis zelta medaļu individuālajā vērtējumā. 1937. gadā Vīnes tematiskajā šaha turnīrā izcīnījis 2. vietu aiz Paula Keresa. Pēc Austrijas anšlusa 1938. gadā piedalījies Vācijas šaha čempionātā, kurā dalījis 15.-16. vietu. 1939. gadā uzvarējis Vīnes šaha kluba *Hietzinger* čempionātā un bijis 3. vietā Vīnes pilsētas šaha čempionātā.

Otrā pasaules kara laikā dienējis Vērmahtā. 1945. gada ziemā Horvātijā gājis bojā no granātas šķembas ievainojuma.

## Atsauces

## Ārējās saites
Fridriha Candera iela

**Fridriha Candera iela** ir iela Rīgā, Zemgales priekšpilsētā, Šampētera apkaimē (vēsturiskajā Zasulaukā). Fridriha Candera iela sākas krustojumā ar Smārdes ielu pie Zasulauka dzelzceļa stacijas un beidzas ar strupceļu pēc krustojuma ar Kalnciema ielu, nesasniedzot Lielirbes ielu. Kopējais ielas garums ir 710 metri, tā ir divu joslu platumā, klāta ar asfalta segumu. Ielā ir pārsvarā savrupmāju apbūve, kā arī dažas daudzdzīvokļu dzīvojamās mājas.

Vēsturiski šī iela saukta par **Bārtavas**, **Bārtas** (mūsdienās šis nosaukums piešķirts netālai paralēlai jaunai ielai) un **Strauta ielu**. 1908. gadā tās nosaukums pilsētas kartē bija Bārtavas iela. Iela ir nosaukta Rīgā dzimušā vācbaltiešu izcelsmes zinātnieka un izgudrotāja, viena no raķešbūves pionieriem Frīdriha Candera vārdā. Ēkā Fridriha Candera ielā 1, kurā viņš pavadījis bērnību un jaunību, atradās F. Candera memoriālais muzejs, kurš mūsdienās pēc ēkas privatizācijas ir slēgts, bet ekspozīcija pārvietota uz Latvijas Universitātes muzeju. 2015. gadā Candera iela tika pagarināta, pievienojot brauktuvi kvartālā starp Kalnciema un Lielirbes ielu.

Ēkā Fridriha Candera ielā 4 atrodas Dzīvnieku veselības centra veterinārā klīnika.

## Ielu savienojumi
Fridriha Candera iela ir savienota ar šādām ielām:
* Smārdes iela (T veida krustojums)
* Rindzeles iela (T veida krustojums)
* Volguntes iela
* Baseina iela
* Kalnciema iela (T veida krustojums)

## Atsauces

## Skatīt arī
* Šampēteris
Ludvigs Redls

**Ludvigs Redls** (;  Nirnberga —  Nirnberga) bija Vācijas starptautiskais meistars šahā (1953).

## Biogrāfija
Pirmos panākumus šahā guvis 1929. gadā, kad Vācijas šaha kongresā Duisburgā uzvarējis blakusturnīrā, bet pēc tam mačā par meistara nosaukumu bijis pārāks par Ludvigu Engelsu ar 5½:2½. 1931. gadā Vācijas šaha čempionātā dalījis 1.-2. vietu ar Jefimu Bogoļubovu, taču zaudējis viņam papildu mačā par čempiona nosaukumu ar 2:4. Arī Vācijas 1933. gada čempionātā bijis 2. vietā aiz Bogoļubova. 1934. gada Āhenē Vācijas šaha čempionātā izcīnījis 3. vietu aiz Kārļa Karlsa un Heinriha Reinharta. Pārstāvējis Vācijas komandu neoficiālajā Pasaules šaha olimpiādē 1936. gadā un izcīnījis bronzas medaļu komandu vērtējumā, kā arī zelta medaļu individuālajā vērtējumā.

Pēc Otrā pasaules kara 1947. gadā uzvarējis šaha turnīrā Rīdenburgā (Bavārija), apsteidzot Volfgangu Uncikeru, un bijis otrais Vācijas šaha čempionātā. 1948. gadā dalījis 3.-5. vietu šaha turnīrā Bādnauheimā. Par panākumiem turnīros FIDE 1953. gadā Redlam piešķīrusi starptautiskā meistara (IM) nosaukumu. Pēc profesijas bijis advokāts.

## Atsauces

## Ārējās saites

* L. Redla šaha kompozīcijas vietnē PDB
Redžijs Votss

**Redžinalds Lisjēns Frenks Rodžers "Redžijs" Votss** (; dzimis 1972. gada 23. martā, Štutgartē, Vācijā) ir amerikāņu mūziķis, dziedātājs, bītbokseris, aktieris un komiķis. Viņa improvizētās mūzikas kopas tiek veidotas, viņam izmantojot tikai balsi, sintezatoru un cilpotāju.

Votss uzskata sevi par "dezinformētāju", kura mērķis ir dezorientēt savu publiku. Viņš regulāri uzstājas televīzijā, radio, un uz skatuves. Viņš piedalījās televīzijas kanāla IFC veidotajā raidījumā ar nosaukumu *[[Comedy Bang! Bang! (TV series)|Comedy Bang!Bang!]]*, kas sāka savu pārraidi 2012. gadā. Viņš pašlaik vada vakara sarunu šova *[[The Late Late Show with James Corden]]* mūzikas grupu.

## Atsauces
Pitkjarantas rajons

**Pitkjarantas rajons** () ir Krievijas Karēlijas Republikas administratīvais rajons tās dienvidrietumos. Rajons robežojas ar Karēlijas Republikas Sortavalas rajonu rietumos, Suojervi rajonu ziemeļos, Prjažas rajonu ziemeļaustrumos un Oloņecas rajonu austrumos, bet no dienvidrietumiem to apskalo Ladogas ezers.

Pēc nacionālā sastāva rajona iedzīvotāji ir krievi (73 %), baltkrievi (8,8 %), karēļi (8 %) un ukraiņi (3,1 %).

Rajona Impilahti ciemā dzimis somu dzejnieks Penti Sārikoski (*Pentti Saarikoski*, 1937 – 1983), bet Salmi ciemā dzimis somu komponists Auliss Sallinens (*Aulis Sallinen*, 1935).
Dekade

***Dekade*** ir indonēziešu popmūzikas  mākslinieka *[[Chrisye]]* albums, kas tika publicēts caur *[[Musica Studios]]* 2002. gadā. Albumā ir atspoguļota Indonēzijas popmūzikas vēsture laikā posmā no 1940. līdz 2000. gadiem. 2003. gadā albums bija pārdots 350 000 kopijās un sertificēts ar dubulto platīna disku.
Pitkjaranta

**Pitkjaranta** (, , ) ir pilsēta  Karēlijas Republikā Krievijas Federācijā. Pitkjarantas rajona centrs pie Ladogas ezera. Celulozes ražošanas centrs.

## Vēsture
Rakstos no 1499. gada. Pēc 1617. gada Stolbovas miera līguma pilsēta iekļāvās Zviedrijas sastāvā. Ziemeļu kara rezultātā Pitkjaranta iekļāvās Krievijas impērijā. 1811. gadā tā tika iekļauta Somijas lielhercogistē. No 1918. līdz 1940. gadam Pitkjaranta ietilpa Somijā. 1921. gadā tika dibināta celulozes rūpnīca, kas mūsdienās ir pilsētas galvenais rūpniecības uzņēmums. Ziemas kara rezultātā Pitkjeranta iekļāvās PSRS, bet pilsētas somu iedzīvotāji evakuējās uz rietumiem. 1940. gada 9. jūlijā Pitkjarantai tika piešķirtas pilsētas tiesības. Otrā pasaules kara laikā no 1941. gada vasaras līdz 1944. gada augustam bija ieņēmis Somijas karaspēks.

## Atsauces

## Ārējās saites
Gravu dīķis

**Gravu dīķis** var būt:

*Gravu dīķis - ūdenstilpe Pampāļu pagastā
*Gravu dīķis - ūdenstilpe Pūres pagastā
Gravu dīķis (Pūres pagasts)

**Gravu dīķis** (arī **Gravu dzirnavezers**) ir uz Zvārītes upes izveidota mākslīga ūdenskrātuve Tukuma novada Pūres pagasta dienvidos. Iztek Zvārītes upe uz Abavu.

## Atsauces
Jānīšu dīķis

**Jānīšu dīķis** ir ūdenstilpe Tukuma novada Pūres pagasta centrālajā daļā uz austrumiem no Kalnējiem. Uz dienvidiem no Jānīšu dīķa atrodas autoceļš V1439 (Pūre–Kaive).

## Atsauces
Braiens Brašvuds

**Braiens Alens Brašvuds** (; dzimis 1975. gada 17. janvārī) ir amerikāņu burvju mākslinieks, raidierakstu vadītājs, rakstnieks, lektors un komiķis. Brašvuds ir pazīstams kā raidījuma *Scam School *vadītājs, kurā viņš skatītājiem māca izklaidējošus trikus, kurus iespējams demonstrēt krogos ar nolūku "apšmaukt" savus draugus, lai saņemtu bezmaksas dzērienus. Papildus raidījuma *Scam School* vadīšanai Brašvuds vada arī raidierakstus *Weird Things* ar Endrū Meinu un Džastinu Robertu Jangu, *Cordkillers* ar Tomu Meritu un *Night Attack*. Brašvuds bija regulārs raidieraksta *This Week in Tech* viesis. Brašvuds uzstājas ar savu *Bizarre Magic* burvju mākslas skatuves šovu visā ASV un ir sešu grāmatu autors. Brašvuds vairākas reizes ir parādījies valsts televīzijā, tostarp *[[The Tonight Show with Jay Leno]]*, CNN un Food Network.

## Atsauces
Sergejs Vorobjovs

**Sergejs Vorobjovs** (dzimis  Daugavpilī) ir Latvijas futbolists, spēlē uzbrucēja pozīcijā, Latvijas futbola izlases dalībnieks.

## Karjera
### Klubos
Vorobjovs ir Daugavpils futbola skolas audzēknis. 2012. gadā pievienojies Itālijas futbola kluba *[[U.C. AlbinoLeffe|AlbinoLeffe]]* jauniešu komandai. Tā paša gada maijā 16 gadu vecumā debitējis kluba pieaugušo komandā B sērijā. Pēc komandas izkrišanas no B sērijas spēlējis *Lega Pro*, Itālijas trešajā spēcīgākajā futbola līgā. Pirms 2015.–2016. gada sezonas bija tuvu pārejai uz B sērijas klubu *[[Vicenza Calcio|Vicenza]]*, taču līgums tā arī netika noslēgts. 2015. gada oktobrī pievienojies Itālijas D sērijas klubam *Grumellese*.

Pirms 2016. gada Virslīgas sezonas atgriezās Latvijā, kļūstot par līgas jaunpienācēju Riga FC spēlētāju.
Pirmos vārtus Latvijas Virslīgā guva  pret dzimtās pilsētas klubu BFC Daugavpils, spēlē izceļoties uzreiz ar diviem vārtu guvumiem. 2016. gada oktobrī tika panākta vienošanās par Vorobjova pāreju uz RFS 2017. gada sezonā.

### Izlasē
Spēlējis Latvijas U-17 un U-21 izlasēs. Latvijas nacionālajā izlasē debitējis  Baltijas kausa izcīņas spēlē pret Lietuvu, nākot uz maiņu 77. minūtē.

## Atsauces

## Ārējās saites
Klinku dīķis

**Klinku dīķis** ir ūdenstilpe Tukuma novada Pūres pagasta ziemeļaustrumos uz ziemeļaustrumiem no Lamiņiem. 

## Atsauces
Maurīcijas melnkoks

**Maurīcijas melnkoks** (*Diospyros tessellaria*), arī **Maurīcijas ebenkoks**, **melnais ebenkoks** ir melnkoku dzimtas suga, kas endēma Maurīcijai. Iespējams, tas ir Maurīcijā pazīstamākais koks, kas cieši saistīts ar šīs salas kolonizāciju.

Maurīcijas melnkoks ir viens no vērtīgākajiem melnkokiem pasaulē. Mūsdienās tas ir rets un stingri aizsargājams augs un viena no vienpadsmit Maurīcijai endēmām melnkoku sugām.

## Nosaukums
Maurīcijā pazīstams arī ar franču nosaukumu ***bois d' ébène noir*** ("tumšais ebenkoks") vai ***bois d' ebene noir feuilles*** ("ziedlapu tumšais ebenkoks").

## Apraksts
[200px|thumb|left|Maurīcijas melnkoka [lapas.]]
Mūžzaļš koks, tā augstums var pārsniegt 15—20 m. Melno stumbru klāj gaiši ķērpju plankumi. Lapas biezas, ovālu vai iegarenu formu ar tumši zaļu virspusi un gaišu apakšpusi. Smaržīgie krēmkrāsas ziedi nelieli, ziedlapas ar biezu vaskas virskārtu. Zaļie olveida augļi mīksti un aromātiski. Sēklas tumši brūnas un iegarenas.

Apputeksnē putni un bites. No augļiem pārtika Maurīcijas augļēdājsikspārņi, kas nereti to sēklas izplatīja ievērojamā attālumā. Tomēr dažkārt tie ēda arī ziedus, ar ko negatīvi ietekmēja melnkoku reproduktīvās iespējas. Iespējams, melnā ebenkoka augļus lietoja uzturā dodo un citi salā izmirušie dzīvnieki.

Maurīcijas melnkoka cietā koksne tumšāka salīdzinājumā ar lielāko melnkoku sugu daļu, kas to padara vēl vērtīgāku.

## Izplatība un veģetācija
Dažviet viens no valdošajiem kokiem mūžzaļos zemieņu mežos un augstieņu lietus mežos salas dienvidrietumu un austrumu nogāzēs.

## Apdraudējums
Pirms kolonizācijas 16. gadsimta sākumā Maurīciju klāja bieza veģetācija, taču selektīva melnkoku izciršana un mežu līšana zemkopības vajadzībām, ciematu un pilsētu veidošanai neatgriezeniski izmainīja Maurīcijas ainavu. Mūsdienās sākotnējie meži klāj mazāk nekā 2% no salas teritorijas un aptver ierobežotas kalnu nogāzes un dabas rezervātus. Atlikušos vietējos mežus apdraud invazīvie augi, kuri cīņā par ūdeni, gaismu un barības vielām izkonkurē Maurīcijas sugas.

## Atsauces

## Literatūra
* The Native Plants and Animals of Mauritius. The Mauritian Wildlife Foundation. 
* Dodo. The Bird Behind the Legend. Alan Grihault. 2005. Mauritius.
Another Town, Another Train

***Another Town, Another Train*** ir Zviedrijas popmūzikas grupas ABBA dziesma. Dziesmas autori ir Bjērns Ulveuss un Benni Andešons, bet vokālo sniegumu veido Bjērna Ulveusa balss, piedziedājumos arī Angnētas Feltskūgas un Anni Fridas Lingstades balsis. Dziesmas vārdu autors Bjērns vēlākās intervijās atzinis, ka dziesmas nosaukums viņam licies neloģisks un būtu bijis labāk, piemēram, *Another Town, Another Time*.

1973. gadā dziesma tika izdota kā 7" vinila singls Japānā, lai popularizētu grupas debijas albumu *[[Ring, Ring (albums)|Ring, Ring]]*. *Another Town, Another Train* arī tika izdots kā singls ASV caur ierakstu kompāniju *[[Playboy Records]]*, sekojot debijas singla *[[People Need Love]]* panākumiem.

Dziesma veidota līdzīgi grupu *[[Simon and Garfunkel]]* un *[[The Bachelors]]* mūzikas stilam — melodiskām balādēm. Dziesma tika izdota arī vācu valodā ar nosaukumu *Wer im Wartesaal der Liebe steht* (dziesmas tekstu sarakstīja Freds Džejs) kā singla *Ring, Ring* B-puse.

## Oficiālās versijas
* *Another Town, Another Train* (angļu valodā)
* *Wer im Wartesaal der Liebe steht* (vācu valodā)

## Kaverversijas
1974. gadā grupa *[[Schytts]]* ierakstīja dziesmas zviedru valodas versiju *Lv annans stad, lv annans vän*. 1977. gadā Zviedrijas kantrīmūzikas grupa *[[Nashville Train]]*, kuras sastāvā bija vairāki ABBA ierakstu sesiju mūziķi, izdeva savu versiju šai dziesmai. Dziesma tika izdota 1977. gadā albuma *ABBA Our Way* sastāvā caur ABBA ierakstu kompāniju *[[Polar Music]]*. 1991. gadā Eirovīzijas dalībniece Kikija Danielšone izpildīja šo dziesmu savā albumā *Vägen hem till dej*.

## Atsauces

## Ārējās saites
* Dziesmas vārdi
Herberts Heinike

**Herberts Heinike** (;  Portualegri —  Hamburga) bija Vācijas starptautiskais meistars šahā (1953).

## Biogrāfija
Piedzimis bagāta vācu imigranta ģimenē Brazīlijā. 1914. gadā Heinikes ģimenes zemes īpašumi tikuši nacionalizēti un tā atgriezusies Vācijā. Beidzis ģimnāziju Erfurtē, pēc tam mācījies komerclietas un strādājis kafijas eksporta kompānijā. 1936. gadā nodibinājis pats savu eksporta kompāniju.

Septiņpadsmit reizes uzvarējis Hamburgas pilsētas šaha čempionātos un piedalījies astoņos Vācijas šaha čempionātu finālos, kur lielāko panākumu sasniedzis 1953. gadā Berlīnē, kad aiz Volfganga Uncikera ieņēmis 2. vietu. Veiksmīgi piedalījies arī starptautiskos šaha turnīros: 1939. gadā bijis 3. vietā Bādelsterē, 1941. gadā uzvarējis Grācā, bet 1949. gadā Oldenburgā kopā ar Nikolasu Rossolimo dalījis 3.-4. vietu aiz uzvarētājiem Elmāra Zemgaļa un Jefima Bogoļubova.

Pārstāvējis Vācijas komandu lielākajos komandu šaha turnīros:
* Pasaules šaha olimpiādē piedalījies 1952. gadā;
* Eiropas komandu šaha čempionātā piedalījies 1957. gadā;
* neoficiālajā Pasaules šaha olimpiādē piedalījies 1936. gadā. Komandu vērtējumā izcīnījis bronzas medaļu, bet individuālajā vērtējumā izcīnījis sudraba medaļu.

Par panākumiem turnīros FIDE 1953. gadā Heinikem piešķīrusi starptautiskā meistara (IM) nosaukumu. Miris no miokarda infarkta.

## Atsauces

## Ārējās saites
Dikinsons Ričardss

**Dikonsons Vudrafs Ričardss jaunākais** (; dzimis , miris ) bija amerikāņu ārsts un fiziologs.

1956. gadā saņēmis Nobela prēmiju fizioloģijā vai medicīnā par sirds katetrizācijas pētījumiem un pētījumiem sirds slimībās. No 1913. līdz 1917. gadam studēja Jeila Universitātē. Pēc dienesta armijā Francijā Pirmā pasaules kara laikā, 1923. gadā ieguva doktora grādu medicīnā. No 1925. gada — pasniedzējs Kolumbijas Universitātē, no 1947. gada — profesors. Sirds pētījumus kopā ar Andrē Kurnānu veica Bellevū slimnīcā Ņujorkā.

## Ārējās saites

*
Vilhelms Ernsts

**Vilhelms Ernsts** (;  Gelzenkirhene —  Gelzenkirhene) bija Vācijas šahists.

## Biogrāfija
1930. gadu otrajā pusē bijis viens no vadošajiem Vācijas šahistiem. 1934. gadā uzvarējis Vestfālenes šaha čempionātā. 1935. gadā Vācijas šaha čempionāta atlases turnīrā Ķelnē ieņēmis 3. vietu aiz Ludviga Relštāba un Ludviga Engelsa. Tajā pašā gadā Āhenē Vācijas šaha čempionāta finālā dalījis 2.-4. vietu aiz Kurta Rihtera. Pārstāvējis Vācijas komandu neoficiālajā Pasaules šaha olimpiādē 1936. gadā. Komandu vērtējumā izcīnījis bronzas medaļu, bet individuālajā vērtējumā izcīnījis sudraba medaļu. 1937. gadā uzvarējis šaha turnīrā Zīgenē.

Pēc Otrā pasaules kara panākumi šaha turnīros kļuvuši retāki. Piedalījies vairākos Rietumvācijas šaha čempionātos (1947, 1948, 1951), taču allaž ierindojies tabulas otrajā pusē. Strādājis par inspektoru Gelzenkirhenē.

## Atsauces

## Ārējās saites
Heinike

**Heinike** var būt:
* Herberts Heinike (*Herbert Heinicke*) —  Vācijas šahists (1905—1988);
* Irina Odojevceva (*Ири́на Влади́мировна Одо́евцева*) — īstajā vārdā **Iraīda Heinike**, bija Rīgā dzimusi vācbaltiešu cilmes krievu dzejniece un rakstniece (1895—1990).
Stārdupe

**Stārdupe**, arī **Stardupe**, ir apdzīvota vieta Alūksnes novada Liepnas pagastā. Atrodas pagasta ziemeļrietumu daļā 6 km no pagasta centra Liepnas, 40 km no novada centra Alūksnes un 241 km no Rīgas.

Apdzīvotā vieta atrodas pie autoceļa V401, Duncu strauta krastā.

## Atsauces
Felikss Villards

**Felikss Villards** (; 1908. gads — miršanas datums nav zināms) bija Igaunijas šahists.

## Biogrāfija
Pirmo lielāko panākumu šahā guvis 1931. gadā, kad Tallinas *Kalev* komandas sastāvā uzvarējis Igaunijas komandu šaha čempionātā. 1936. gadā kopā ar Pērnavas komandu *Maleselts* bijis otrais, bet 1938. gadā citas Pērnavas komandas *Kalev* sastāvā atkārtojis šo sasniegumu. 
Pārstāvējis Igaunijas komandu neoficiālajā Pasaules šaha olimpiādē 1936. gadā, kur individuālajā vērtējumā izcīnījis bronzas medaļu.
Pēc Otrā pasaules kara 1949. gadā kopā ar Tallinas pilsētas komandu uzvarējis Igaunijas PSR komandu šaha čempionātā. Trīs gadus pēc kārtas iekļuvis Igaunijas šaha čempionātu laureātu skaitā: 1950. un 1951. gadā izcīnījis bronzas medaļu, bet 1952. gadā bijis otrais. Divas reizes pārstāvējis Igauniju PSRS komandu šaha čempionātos (1953, 1958). Saglabājis sportisku ilggadību un 1971. gadā Viljandi piedalījies Ilmara Rauda memoriālā, kurā dalījis 4.-6. vietu.

## Atsauces

## Ārējās saites
Kalnupe (Engures ezera pieteka)

**Kalnupe** (dažādos upes posmos arī **Čukņupe**, **Ezernieku upe**, **Jānīšupe**, **Jāņupīte**, **Kanupe**, **Klankšupe**, **Plaušupe**, **Plaušupīte**, **Rideļupīte**, **Silupīte**) ir Engures ezera pieteka Tukuma novadā.

Iztek - uz ziemeļaustrumiem no Lamiņiem. Stipri līkumojot un caurtekot vairākas ūdenstilpes, tek ziemeļaustrumu virzienā. Ietek Engures ezera dienvidu galā. Caurtek Klinku dīķim, Dzirciema ezeram, Rideļu dzirnavezeram. Lielākā pieteka - Ķilmupe. Kalnupi šķērso valsts autoceļi V1436 (Brīvnieki–Dzirciems–Jēči), V1435 (Līgas–Zentene–Rideļi), P128 (Sloka—Talsi) un V1441 (Rideļi–Engure), tās krastos atrodas Kalnupes un Ezermuiža.

## Atsauces
Oeoniella

***Oeoniella*** ir orhideju dzimtas ģints, kas ietver divas vairākās Indijas okeāna rietumu salās sastopamas sugas.

## Sugas
* *[[Oeoniella aphrodite]]* — sastopama Seišelās, Maurīcijā, Rodrigesā
* *[[Oeoniella polystachys]]* — sastopama Madagaskarā, Maurīcijā, Reinjonā, Komoru salās

## Atsauces

## Ārējās saites
Sprinduļi

**Sprinduļi** ir apdzīvota vieta Alūksnes novada Liepnas pagastā. Atrodas pagasta centrālajā daļā 4 km no pagasta centra Liepnas, 38 km no novada centra Alūksnes un 240 km no Rīgas.

Apdzīvotā vieta atrodas netālu no autoceļa P42.

## Atsauces
Roberts Savaļnieks

**Roberts Savaļnieks** (dzimis  Valmierā) ir Latvijas futbolists, spēlē pussarga vai aizsarga pozīcijā, Latvijas futbola izlases dalībnieks. Pašlaik (2025) pārstāv Latvijas Virslīgas klubu RFS.

## Karjera
### Klubos
Dzimis un sācis trenēties Valmierā, jau 12 gadu vecumā devās uz Liepāju un pievienojās kluba "Liepājas Metalurgs" jauniešu komandai. Latvijas Virslīgā debitēja 2009. gada 17. septembrī, nākot uz maiņu spēlē pret Olimps/RFS. Kopumā piecu sezonu laikā "Liepājas Metalurga" sastāvā aizvadīja 80 spēles Virslīgā, gūstot piecus vārtus.

2014. gada janvārī parakstīja līgumu ar Polijas *[[Ekstraklasa]]* klubu Bjalistokas "Jagiellonia". Polijas augstākajā līgā debitēja , nākot uz maiņu spēlē pret Hožovas "Ruch". Tomēr komandas sastāvā nostiprināties neizdevās, un Polijas klubs nolēma līgumu nepagarināt. Tā paša gada jūnijā atgriezās Liepājā, pievienojoties jaunizveidotajam Virslīgas klubam FK Liepāja. 2015. gadā palīdzēja Liepājas klubam uzvarēt Virslīgā un kļuva par Latvijas čempionu.

Pirms 2016. gada sezonas uz īres līguma tiesībām pievienojās Virslīgas debitantiem Riga FC. 2016. gada oktobrī tika panākta vienošanās par Savaļnieka pāreju uz RFS, sākot ar 2017. gada sezonu. RFS rindās aizvadīja piecas sezonas pēc kārtas, 2019. gadā kļuva par Latvijas kausa ieguvēju, bet 2021. gada sezonā uzvarēja gan Virslīgā, gan Latvijas kausā. 2022. gada sezonu Savaļnieks aizvadīja FK Liepāja rindās, bet pēc tam atgriezās RFS sastāvā. 2023. gada sezonā vēlreiz ar RFS kļuva par Latvijas čempionu.

### Izlasē
Pirmo reizi uz Latvijas izlasi tika izsaukts 2014. gada februārī pirms draudzības spēles pret Maķedoniju. Savaļnieks tika iekļauts spēles pieteikumā, bet laukumā neizgāja.
Latvijas izlasē debitēja  draudzības spēlē ar Slovākiju, spēli sāka sākumsastāvā, bet tika nomainīts 76. minūtē.

## Atsauces

## Ārējās saites
Deivids Tjūliss

**Deivids Tjūliss** (, dzimis ) ir angļu aktieris un kinorežisors. Viņa komerciāli sekmīgākā loma ir Remusa Vilksona loma "Harija Potera" filmu ciklā. Ieguvis Kannu kinofestivāla balvu kategorijā "Labākais aktieris" par lomu filmā "Kailais" (1993).

Atveidojis lomas arī tādās filmās kā "Melnais skaistulis" (1994), "Pūķa sirds" (1996), "Septiņi gadi Tibetā" (1997), "Lielais Lebovskis" (*1*998), "Debesu valstība" (2005), "Zēns strīpainajā pidžamā" (2008), *[[Anonymous (filma)|Anonymous]]* (2011), "Kara zirgs" (2011), "RED aģenti 2" (2013), "Teorija par visu" (2014), "Makbets" (2015), *[[I'm Thinking of Ending Things]]* (2020). Filmējies arī seriālā "Fārgo" (2017).

## Filmogrāfija

## Ārējās saites
Prjažas nacionālais rajons

**Prjažas nacionālais rajons** (, ) ir administratīvais rajons Krievijas Karēlijas Republikas dienvidos. Rajons robežojas ar Karēlijas Republikas Oloņecas rajonu dienvidos, Pitkjarantas rajonu rietumos, Suojervi rajonu ziemeļrietumos, Kondopogas rajonu rietumos un Pieoņegas rajonu austrumos, kā arī ar Ļeņingradas apgabala Podporožjes rajonu dienvidaustrumos.

Pēc nacionālā sastāva rajona iedzīvotāji ir krievi (46 %), karēļi (37 %), somi (6 %) un baltkrievi (5 %).
Pudožas rajons

**Pudožas rajons** (, ) ir administratīvais rajons Krievijas Karēlijas Republikas dienvidaustrumos. Rajons robežojas ar Karēlijas Republikas Medvežjegorskas rajonu ziemeļos, Arhangeļskas apgabala Oņegas rajonu ziemeļaustrumos, Pļeseckas rajonu austrumos un Kargopoles rajonu dienvidaustrumos, kā arī ar Vologdas apgabala Vitegras rajonu dienvidos.
Pudoža

**Pudoža** (, ,  ) ir pilsēta Karēlijas Republikā Krievijas Federācijā. Pudožas rajona centrs pie Vodlas upes.

## Vēsture
Rakstos no 1382. gada. Pilsētas tiesības no 1785. gada.

## Atsauces

## Ārējās saites
Kontra K

[thumb|Kontra K pie [Zelt-Musik-Festival | ZMF 2018 Freiburga, Vācija ]]

**Maksimilians Dīns** jeb **Kontra K** (*Maximilian Diehn*, dzimis
 Berlīnē) ir vācu reperis.

## Biogrāfija

Maksimilians Dīns uzauga Berlīnē. Pēc tam, kad viņš tika izslēgts no skolas, M.Dīns 16 gadu vecumā atklāja, ka viņam patīk reps un sāka atdarināt savus elkus - Nas, 2Pac, The Notorious B.I.G. un Naughty by Nature. Tajā pašā laikā viņš sāka nodarboties ar kikboksu. 2006. gadā viņš ar KiezSpezial nodibināja repa duetu Vollkontakt. Vēlāk duetu atklāja Kaisa un zem sava izdevēja Hell Raisa Records noslēdza līgumu. Pirmais tika paziņots *Fight Club Mixtape Vol.1* miksteips. Tomēr Kaisa vēlāk izbeidza izdevēja darbību. Ar bijušajiem izdevēja Hell Raisa Records mūziķiem Skinny Al un Fatal Kontra K nodibināja izdevēju DePeKaRecords. Izdevējs pārņēma *Distributionz*.

2010. gadā tika izdots Kontra K pirmais albums *Dobermann*, kam 2012. gadā sekoja Dabstepa miksteips *Electrosmog*. Otrais albums *Was die Zeit bringt* bija viens no visvairāk pārdotajiem albumiem no *Distributionz* un tādēļ tika paziņots par *Distributionz* „aprīļa mēneša leiblu“ pie Amazon. Tam sekoja 2013. gada EP *Auf Teufel komm raus* (ar Bonez MC) kā arī trešais albums *12 Runden*, kas vācu albumu topos sasniedza 8. vietu.

2014. gada maijā Kontra K parakstīja līgumu ar Four Music. Pirmais izdotais bija EP ieraksts *Wölfe*. 2015. gada 6. februārī viņš paziņoja par savu ceturto soloalbumu *Aus dem Schatten ins Licht*, kurš sasniedza 2. vietu Vācijas dziesmu TOP sarakstā.

2016. gada 20. maijā sekoja piektais soloalbums *Labyrinth*, kurā piedalījās arī Bonez MC, RAF Camora un Band Haudegen. Albums 2016. gada 27. maijā ieņēma 1. vietu Vācijas albumu sarakstā.

## Mūzika
Kontra K raksta savu mūziku sadarbībā ar savu galveno producentu Big Flexx no Ķelnes.

## Diskogrāfija
### Soloalbumi
* 2010: *Dobermann* (DePeKa Records)
* 2012: *Was die Zeit bringt* (DePeKa Records)
* 2013: *12 Runden* (DePeKa Records)
* 2015: *Aus dem Schatten ins Licht* (Four Music)
* 2016: *Labyrinth* (Four Music)

### Paraugi
* 2012: *Mach keine chromen Dinga* (Albuma paraugs, DePeKa Records)

### Miksteipi
* 2007: *Perspektiflows* (Paša producēts)
* 2007: *Dobermann Mixtape* (Paša producēts)
* 2008: *Fight Club Mixtape Vol. 1* (kā Vollkontakt, Hell Raisa Records)
* 2012: *Electrosmog* (DePeKa Records)

### EP ieraksti
* 2009: *Ein Herz aus Chrom* (EP ar Skinny Al, DePeKa Records)
* 2013: *Auf Teufel komm raus* (EP ar Bonez MC, DePeKa Records)
* 2014: *Wölfe* (Four Music)
* 2015: *Atme den Regen* (Four Music)
* 2016: *Labyrinth*

### ''Juice-Exclusives''
* 2016: *Diemak* (*Juice-exclusive* uz *Juice-CD* Nr. 133 ar Gzuz un Bonez, Four Music)

## Atsauces

## Ārējās saites

* Oficiālā mājaslapa
* Kontra K vietnē Discogs
Pieoņegas rajons

**Pieoņegas rajons** (, , ) ir administratīvais rajons Krievijas Karēlijas Republikas dienvidaustrumos. Rajons robežojas ar Karēlijas Republikas Prjažas rajonu rietumos un Kondopogas rajonu ziemeļos, kā arī Petrozavodskas pilsētu. Dienvidos tas robežojas ar Ļeņingradas apgabala Podporožjes rajonu, bet no austrumiem to apskalo Oņegas ezers.
Čārlzs Renī Makintošs

**Čārlzs Renī Makintošs** (; dzimis , miris ) bija skotu arhitekts, dizainers un mākslinieks, jūgendstila pamatlicējs Skotijā. 

Dzimis Glāzgovā. No 1877. līdz 1884. gadam mācījās koledžā, kuru pabeidzot apmeklēja Glāzgovas Mākslas skolas vakara kursus. Mācījās pie arhiteka Džona Hačisona, un no 1889. gada strādāja arhitektūras birojā *Honeyman and Keppie*, 1904. gadā kļūdams par tā līdzīpašnieku. Plašu atpazīstamību ieguva ap gadsimta miju, iesākumā atzinību izpelnoties kontinentā, nevis dzimtenē. Pazīstamākais Makintoša darbs ir no 1897. līdz 1909. gadam celtā Glāzgovas Mākslas skolas ēka. 

## Ārējās saites

*
Imagine Peace Tower

thumb|250px|''Imagine Peace Tower'' ar ieslēgtām gaismām
***Imagine Peace Tower*** ( — 'miera kolonna') ir memoriāls Džonam Lenonam Videjas salā pie Reikjavikas Islandē. Memoriālu Džonam Lenonam 2007. gadā veltīja viņa atraitne Joko Ono. Memoriāls sastāv no ziliem gaismekļiem un lielas, baltas kolonnas, kurā iegravēti vārdi "*Imagine Peace*" () 24 valodās. Šie vārdi ir atsauce uz Džona Lenona miera kampaņu un uz viņa dziesmu *[[Imagine (dziesma)|Imagine]]*.

Torņa augšā atrodas 15 starmeši ar prizmām, kas darbojas kā spoguļi, starojot gaismas stabu vertikāli gaisā no 10 metrus platas "vēlmju akas". Gaismas stabs nereti sasniedz mākoņus un spīd cauri mākoņu segai. Skaidrās debesīs gaisma var sasniegt 4000 m augstumu. Elektrību starmešu darbināšanai nodrošina Islandes ģeotermālā enerģija.

Zem torņa ir aprakts 1 miljons zīmīšu, uz kurām ir uzrakstītas dažādu cilvēku vēlmes, kuras Joko Ono savāca sava projekta *Wish Tree* ietvaros. Ono plāno torni iedegt katru gadu no 9. oktobra (Džona Lenona dzimšanas dienas) līdz 8. decembrim (Lenona nāves dienai). Islandi izvēlējās par torņa atrašanās vietu tās estētikas un dabai draudzīgās enerģijas izmantošanas dēļ.

Torņa celtniecība sākās 2006. gada 9. oktobrī un atklāšana notika tajā pašā datumā gadu vēlāk. Atklāšanas ceremonija tika pārraidīta vairākos televīzijas kanālos visapkārt pasaulei. Atklāšanā klātienē kopā ar Ono piedalījās Džona un Joko dēls Šons Lenons, bītls Ringo Stārs, Olīvija Herisone, bītla Džordža Herisona atraitne, un viņu dēls Dani Herisons. Pols Makartnijs arī tika uzaicināts, bet nevarēja ierasties tiesas procesa dēļ. Joko Ono atzina, ka torņa iesvētīšana būtu bijis labākais, ko viņa ar Džonu kopā būtu darījusi.

## Uzraksti uz torņa
thumb|250px|''Imagine Peace'' uzraksts
Uzraksti uz torņa ir 24 valodās:

Uz papildu plāksnes ir rakstīts:

*I dedicate this light tower to John Lennon*

*My love for you is forever*

*Yoko Ono*

*October 9th 2007*

## Atsauces

## Ārējās saites

* 
* Informācija par torņa starmešiem Islandes Universitātes mājaslapā
Eduards Zandreiters

**Eduards Voldemārs Zandreiters** (1885—1938) bija latviešu marksists un profesionāls revolucionārs (segvārds Vārpa, Kārlis), LSPR Būvju un sabiedrisko darbu komisārs (1919).

## Dzīvesgājums
Dzimis 1885. gada 9. septembrī Rīgā Jāņa Zandreitera ģimenē. Viens no LSDSP dibinātājiem 1904. gadā, 1905. gada revolūcijas dalībnieks.

Pēc Oktobra revolūcijas 1917. gada decembrī darbojās Iskolata vadībā, 1919. gadā bija LSPR Būvju un sabiedrisko darbu komisārs.
Pēc Brīvības cīņu beigām darbojās nelegālajā Latvijas Komunistiskajā partijā un līdz 1936. gadam bija tās laikraksta "Cīņa" redaktors. 1930. gadā izsūtīts uz PSRS.

Lielā terora laikā tā sauktās "Latviešu operācijas" ietvaros 1937. gada 30. novembrī apcietināts un pēc pratināšanām 1938. gada 11. februārī notiesāts par spiegošanu Polijas labā. 1938. gada 27. aprīlī nošauts un aprakts Butovas poligonā. No 1974. līdz 1990. gadam E. Zandreitera vārdā bija nosaukta Ēveles iela Rīgā.

## Atsauces
Segežas rajons

**Segežas rajons** (, ) ir administratīvais rajons Krievijas Karēlijas Republikas centrālajā daļā. Rajons robežojas ar Karēlijas Republikas Medvežjegorskas rajonu dienvidos, Muezerskas rajonu rietumos un Belomorskas rajonu ziemeļos, kā arī Arhangeļskas apgabala Oņegas rajonu austrumos. Rajona centrālo daļu aizņem Vigezers.
Strauti (Liepnas pagasts)

**Strauti** ir ciems Alūksnes novada Liepnas pagastā. Atrodas pagasta dienvidu daļā 5 km no pagasta centra Liepnas, 37 km no novada centra Alūksnes un 239 km no Rīgas.

Apdzīvotā vieta atrodas pie autoceļa P42, Pērdejas upes krastā.

## Atsauces
Segeža

**Segeža** (, , , ) ir pilsēta Vigezera ziemeļrietumu krastā Karēlijas Republikā Krievijas Federācijā. Segežas rajona centrs. Papīra rūpniecības centrs. Atrodas pie federālā autoceļa R21 "Kola".

## Vēsture
[thumb|left|Murmanskas dzelzceļa jaunbūve 1916. gadā (fotogrāfs [Sergejs Prokudins-Gorskis un Austroungārijas karagūstekņi).]] 
Pilsēta radusies līdz ar Murmanskas dzelzceļa stacijas uzbūvi 1914. gadā. 1935. gadā vietā uzsāka celulozes-papīra kombināta celtniecību, kas arī mūsdienās ir pilsētas galvenais rūpniecības uzņēmums. 1939. gadā kombināts sāka darbu. 1943. gadā Segežai piešķīra pilsētas tiesības.

## Cilvēki
Netālu no pilsētas atrodas kolonija, kurā 2011. gadā tika ieslodzīts Mihails Hodorkovskis.

Segežā dzimuši:

* Genādijs Špaļikovs (*Генна́дий Фёдорович Шпа́ликов*, 1937—1974) — dzejnieks, kinorežisors, kino scenārists.

## Atsauces

## Ārējās saites

*Segežas celulozes-papīra kombināts
Meža dīķis

**Meža dīķis** ir ūdenstilpe Tukuma novada Pūres pagasta ziemeļos uz ziemeļaustrumiem no Lamiņiem. Iztek grāvis uz Klinku dīķi.

## Atsauces
Meiniķi

**Meiniķi** (agrāk **Daigones skola**) ir apdzīvota vieta Tukuma novada Pūres pagastā. Atrodas pagasta dienvidu daļā 5,4 km no pagasta centra Pūres, 23,0 km no novada centra Tukuma un 88,4 km no Rīgas.

Apdzīvotā vieta atrodas pie autoceļa V1464 (Dziļkalni–Pūre).

## Atsauces
Cilindroklīnes

**Cilindroklīnes** (*Cylindrocline*) ir kurvjziežu dzimtas ģints, kas iekļauj divas Maurīcijai endēmas sugas.

Ģinti pirmo reizi aprakstīja franču botāniķis Aleksandrs Kasīni 1817. gadā darbā *[[Bulletin des Sciences, par la Société Philomatique]]*.

## Sugas
* *[[Cylindrocline commersonii]]*
* *[[Cylindrocline lorencei]]*

## Atsauces

## Literatūra
* Augu ģeogrāfija un daudzveidība. Normunds Priedītis. 2008. Zvaigzne. 

## Ārējās saites
Sienāzis (šahs)

**Sienāzis** (; ; ) ir pasaku šaha figūra. Šaha diagrammā tiek attēlots kā apgriezta dāma. Algebriskajā šaha notācijā sienāzi apzīmē ar lielo burtu **G**.

Sienāzi 1912. gadā ieviesis angļu problēmists T. Dosons un tas tiek bieži lietots pasaku šaha kompozīcijās. 

## Sienāža gājieni
* Sienāzis iet un sit tāpat kā dāma, obligāti pārlecot savu vai pretinieka figūru un nostājoties vai nositot figūru uz nākamā lauciņa.  

## Piemēri

## Atsauces

## Ārējās saites
*  Pasaku šaha kompozīcijas ar sienāzi vietnē PDB 
*
Cylindrocline commersonii

***Cylindrocline commersonii*** ir kurvjziežu dzimtas suga, kas endēma Maurīcijai. Tā ir viena no divām cilindroklīņu sugām, kuru nelielajām populācijām ir ierobežoti areāli. 

Nelielais, līdz 1 m augstais krūms Sarkanajā grāmatā iekļauts kritiski apdraudēto sugu sarakstā. 1974. gadā *Cylindrocline commersonii* savvaļas populāciju veidoja 20—25 augi, 1984. gadā to skaits bija noslīdējis līdz 12 īpatņiem, 2000. gadā — aptuveni 30 augu. 

## Izplatība un veģetācija
Sastopams tropu lietus mežos ap Lepouce kalnu no 790 līdz 812 m v.j.l.

## Galerija

Attēls:Conservatoire botanique national de Brest-Cylindrocline commersonnii-15 07 04 El Funcionario-01 (19205418988).jpg
Attēls:Cylindrocline commersonii Brest.jpg
Attēls:Conservatoire botanique national de Brest-Cylindrocline commersonnii-15 07 04 CP-02 (20019540378).jpg
Attēls:Conservatoire botanique national de Brest-Cylindrocline commersonnii-15 07 04 CP-01 (20181329166).jpg


## Atsauces
Kleenex

250px|thumb|''Kleenex'' logo
***Kleenex*** ir zīmols, kas ražo kabatlakatiņus, papīra dvieļus, tamponus, autiņbiksītes un dažādus citus papīra izstrādājumus. Nosaukums *Kleenex* ir uzņēmuma *[[Kimberly-Clark Worldwide Inc.]]* reģistrēta preču zīme, lai gan to bieži izmanto kā sugasvārdu, ar ko apzīmē ne tikai *Kimberly-Clark* ražotos kabatlakatiņus. *Kleenex* izstrādājumi tiek ražoti 30 valstīs un pārdoti vairāk nekā 170 valstīs. 2012. gadā žurnāls *Forbes* *Kleenex* zīmola vērtību lēsa ap 3,1 miljardu.

## Vēsture
1924. gadā *Kleenex* ražoja pirmos papīra kabatlakatiņus ASV, lai gan tad tos tirgoja kā sejas krēma vai grima noņēmējus, aizstājot sejas dvieļus. 1925. gadā tika publicēta pirmā *Kleenex* reklāma: "Jauns noslēpums, ko izmanto slavenas filmu zvaigznes, lai saglabātu ādu glītu!" Kādu laiku pēc produkta izlaišanas tirgū *Kleenex* pētniecības vadītājs ieteica uzņēmuma reklāmu vadītājam tirgot salvetes saaukstēšanām un siena drudzim. Sākotnēji ideja tika noraidīta, bet pēc tam tika iegādāts neliels reklāmas laukums, kurā tika pieminēts šāds alternatīvs izmantojums. Ap 1930. gadu uzņēmums jau tirgoja *Kleenex* ar saukli "Nenes saaukstēšanos kabatā" un to lielākoties lietoja tikai kā vienreizējas lietošanas kabatas lakatiņu. 1943. gadā *Kleenex* sāka licencēt *[[Little Lulu]]* animācijas šovu, lai popularizētu zīmolu.

## ''Kleenex'' preču zīmes
thumb|Sākotnējais 1925. gada ''Kleenex'' logo
Sākotnējais *Kleenex* patenta reģistrācijas pieteikums Amerikas Savienoto Valstu Patentu un preču zīmju birojā tika iesniegts Medicīnas, skaistumkopšanas un lauksaimniecības pakalpojumu klasē. Patentu iesniedza *[[Cellucotton Products Company]]* no Nīnas Viskonsinā sestdienā, 1924. gada jūlijā. Produkta apraksts bija "uzsūcoši spilventiņi vai loksnes aukstā krēma noņemšanai."

Uzņēmuma logo un stilizētais uzraksts pirmo reizi tika izmantots 1924. gada 12. jūnijā. Patents tika apstiprināts 1924. gada 25. novembrī. 1955. gada 30. septembrī preču zīmes tiesības tika nodotas uzņēmumam *Kimberly-Clark Corporation*, kas arī pašreiz ir preču zīmes īpašnieki.

Amerikāņu angļu valodā *Kleenex* ir kļuvis par sugasvārdu, ar ko apzīmē jebkādas papīra salvetes, neatkarīgi no zīmola. Daudzas vārdnīcas, piemēram, Oksfordas un *[[Merriam-Webster]]*, tagad definē *Kleenex* kā kabatlakatiņus.

## Atsauces

## Ārējās saites
* 
* ''Kleenex'' vēstures hronoloģija
Pūres stacija

**Pūres stacija** ir ciems Tukuma novada Pūres pagastā. Atrodas pagasta centrālajā daļā 4,1 km no pagasta centra Pūres, 23,9 km no novada centra Tukuma un 89,3 km no Rīgas.

Apdzīvotā vieta atrodas pie dzelzceļa līnijas Ventspils—Tukums II Pūres stacijas, netālu no autoceļa V1480 (Viljeta–Pūres stacija–Kļaviņi).

## Atsauces
Sermuļu dīķis

**Sermuļu dīķis** ir uz Abavas pietekas Zvarītes upes izveidota mākslīga ūdenskrātuve Tukuma novada Pūres pagasta dienvidos, augšpus Gravu dīķa.

## Atsauces
Natālija Žukova

**Natālija Žukova** (; dzimusi  Drēzdenē) ir Ukrainas starptautiskā lielmeistare šahā (1996).

## Biogrāfija
Piedzimusi padomju virsnieka ģimenē, kurš dienējis Austrumvācijā dislocētajās PSRS karaspēka daļās. Bērnību pavadījusi Kahovkā, kur arī sākusi nodarboties ar šahu. 1994. gadā uzvarējusi Eiropas jauniešu šaha čempionātā U14 vecuma grupā, bet nākamajā gadā atkārtojusi šo panākumu U16 vecuma grupā. Tāpat 1995. gadā Segedā kļuvusi par Pasaules junioru šaha čempioni U16 vecuma grupā. 1996. gadā dalījusi pirmo vietu Ukrainas sieviešu šaha čempionātā. 1998. gadā uzvarējusi starptautiskajos šaha turnīros Belgradā un Groningenā. 2000. gadā Batumi uzvarējusi pirmajā Eiropas individuālajā sieviešu šaha čempionātā, turnīra finālā pieveicot Jekaterinu Kovaļevsku ar 2½:1½. Tajā pašā gadā Deli Pasaules sieviešu šaha čempionātā pēc izslēgšanas sistēmas iekļuvusi 4. kārtā, kur piekāpusies bijušajai Pasaules šaha čempionei Sje Dzjuņai, kā arī iekļuvusi Pasaules kausa finālā šahā sievietēm, kur zaudējusi citai Ķīnas šahistei Sjui Juihua. 2003. gadā Krievijā dalījusi pirmo vietu starptautiskajā sieviešu turnīrā *North Ural Cup*. 2004. gadā Drēzdenē dalījusi trešo vietu Eiropas individuālajā sieviešu šaha čempionātā un Pasaules sieviešu šaha čempionātā pēc izslēgšanas sistēmas Elistā pēc uzvarām pār Svetlanu Petrenko un Nadeždu Kosincevu iekļuvusi 3. kārtā, kur zaudējusi citai bijušajai Pasaules šaha čempionei Antoanetai Stefanovai. 2005. gadā starptautiskajā turnīrā Veikanzē (Nīderlande) dalījusi 2. vietu un izpildījusi vīrieša lielmeistara normu. 2006. gadā dalījusi trešo vietu Eiropas individuālajā sieviešu šaha čempionātā un Jekaterinburgā Pasaules sieviešu šaha čempionātā pēc izslēgšanas sistēmas iekļuvusi 2. kārtā. 2015. gadā atkārtoti uzvarējusi Eiropas individuālajā sieviešu šaha čempionātā. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Nino Hurcidzei. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Ni Šicjuņai.

Sekmīgi pārstāvējusi Ukrainas komandu lielākajos komandu šaha turnīros:
* Pasaules šaha olimpiādēs piedalījusies 12 reizes (1996-2018). Komandu vērtējumā izcīnījusi zelta (2006), 2 sudraba (2008, 2018) un 3 bronzas (2012, 2014, 2016) medaļas. Individuālajā vērtējumā izcīnījusi zelta (2014) un sudraba (2008) medaļas;
* Eiropas komandu šaha čempionātos piedalījusies 11 reizes (1999-2017, 2025). Komandu vērtējumā izcīnījusi zelta (2013), 2 sudraba (2015, 2025) un 2 bronzas (2009, 2017) medaļas. Individuālajā vērtējumā izcīnījusi 3 sudraba (2003, 2015, 2017) un bronzas (2003) medaļas;
* Pasaules komandu šaha čempionātos piedalījusies 4 reizes (2009-2015). Komandu vērtējumā izcīnījusi zelta (2013) un bronzas (2009) medaļas, bet individuālajā vērtējumā zelta (2013) un sudraba (2011) medaļas.

Par panākumiem turnīros FIDE 1996. gadā Žukovai piešķīra starptautiskās lielmeistares (WGM), bet 2010. gadā - starptautiskā lielmeistara (GM) nosaukumu.

## Personīgā dzīve
Precējusies ar Krievijas šaha lielmeistaru Aleksandru Griščuku. 2007. gadā ģimenē piedzima meita.

## Atsauces

## Ārējās saites
Žukova

**Žukova** var būt:
* Žukova (*Жуков*) — pilsēta Kalugas apgabalā Krievijā;
* Inna Žukova (*Іна Жукава*; 1986) — bijusī Baltkrievijas vingrotāja;
* Natālija Žukova (*Наталія Жукова*; 1979) — Ukrainas šahiste.
Sudmaļu dzirnavezers (Pūres pagasts)

**Sudmaļu dzirnavezers** (arī **Jaunsudmaļu dzirnavu ezers**, **Sudmalu dīķis**, **Sudmaļu dīķis**, **Sudmaļu dzirnavu ezers**, **Dumpju dzirnavezers**) ir uz Abavas pietekas Pūres upes izveidota mākslīga ūdenskrātuve Tukuma novada Pūres pagasta centrālajā daļā.

Krasti - stāvi, ziemeļos - lēzeni. Iztek Pūre uz Abavu. Pāri dzirnavezera aizsprostam iet autoceļš V1438 (Pūre–Lamiņi). 

## Atsauces
Sīļupe (Pūres pieteka)

**Sīļupe** ir Pūres labā satekupe Tukuma novadā. 

Iztek no Sīļezera Sīļu purvā. Tek dienvidrietumu virzienā. No kreisās puses satekot ar Sēmesupi, izveido Pūres upi. Sīļupi šķērso valsts autoceļš V1437 (Bieļas–Kaive–Lamiņi–Zentene).

## Atsauces
Pūre (upe)

**Pūre** (arī - **Pūres upe**, **Pūrupe**) ir Abavas labā krasta pieteka Tukuma novadā. 

Izveidojas, satekot Sēmesupei no kreisās un Sīļupei no labās puses. Tek ziemeļrietumu-rietumu virzienā. Ietek Abavā ieretim Daigonei. Pūri šķērso valsts autoceļi V1438 (Pūre–Lamiņi) un A10 (Rīga—Ventspils). Pūres krastos atrodas Dzintars.

## Atsauces
Gapoņenko

**Gapoņenko** (; no personvārda Gapons (*Гапо́н*)) ir ukraiņu cilmes uzvārds. Cilvēki ar šo uzvārdu:

* Valentins Gapoņenko (1929—?) — padomju virsnieks, politiķis;
* Aleksandrs Gapoņenko (1954) — publicists, aktīvists;
* Inna Gapoņenko (1976) — šahiste.
Lucs Švērins fon Krozigks

Grāfs **Joahans Ludvigs "Lucs" Švērins fon Krozigks** (; dzimis , miris ) bija Vācijas valsts darbinieks. Vācijas valdības vadītājs pēc Hitlera pašnāvības Berlīnē 1945. gada 30. aprīlī.

Studēja tiesības un politiskās zinības Hallē, Lozannā un Oksfordā. 1932. gadā Francis fon Pāpens iecēla Kroszigku par Vācijas finanšu ministru. Turpināja darbu arī Kurta fon Šleihera un Ādolfa Hitlera valdībās. Krosigks un Vilhelms Friks bija vienīgie valdības ministri, kuri pildīja savus pienākumus visu Hitlera valdīšanas laiku. Pēc Hitlera nozīmētā varas mantinieka Jozefa Gebelsa pašnāvības 1945. gada 1. maijā, Kārlis Dēnics piedāvāja Krosigkam vadīt t.s. Flensburgas valdību. Vācijai kapitulējot, Flensburgas valdība tika atlaista. 1949. gadā Krozigks tika notiesāts uz 10 gadiem Nirnbergas procesa Ministriju prāvā, bet 1951. gadā amnestēts. Pēc kara sarakstījis grāmatas par ekonomiku un atmiņas.

## Ārējās saites
Krozigks

**Krozigs** jeb **Krozigks** var būt:

* Ernsts Antons fon Krozigs (*Ernst-Anton von Krosigk*, 1898 — 1945) — vācu karavīrs
* Lucs Švērins fon Krozigks (*Lutz Schwerin von Krosigk*, 1887 — 1977) — vācu valsts darbinieks
Sēmesupe

**Sēmesupe** (arī - **Sēme**) ir Pūres kreisā satekupe Tukuma novadā. 

Iztek no Sēmes ezera. Tek rietumu virzienā. Sasniedzot autoceļu V1437, pagriežas ziemeļrietumu-ziemeļu virzienā. Lielākas pietekas - Auču strauts un Pīkstupe. No labās puses satekot ar Sīļupi, izveido Pūres upi. Sēmesupi šķērso valsts autoceļi V1437 (Bieļas–Kaive–Lamiņi–Zentene) un V1439 (Pūre–Kaive).

## Atsauces
Inna Gapoņenko

**Inna Gapoņenko** (, pazīstama arī kā **Janovska** () vai **Gapoņenko-Janovska**; dzimusi  Hersonā) ir Ukrainas starptautiskā lielmeistare šahā (1995).

## Biogrāfija
1990. gadā Fondulakā (Viskonsina, ASV) kļuvusi par Pasaules junioru šaha vicečempioni U14 vecuma grupā. 1995. gadā Kišiņevā Pasaules šaha čempiones izcīņas cikla starpzonu turnīrā ieņēmusi 12. vietu. 2000. gadā dalījusi pirmo vietu starptautiskā šaha turnīrā Rodevišā. 2001. gadā Maskavā Pasaules sieviešu šaha čempionātā pēc izslēgšanas sistēmas iekļuvusi 2. kārtā, kur zaudējusi Alisai Maričai. 2002. gadā Antaljā kļuvusi par Eiropas sieviešu čempionāta uzvarētāju ātrajā šahā. 2008. gadā kļuvusi par Ukrainas sieviešu šaha čempionāta uzvarētāju. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Jekaterinu Kovaļevsku, bet 2. kārtā zaudējusi Aleksandrai Kosteņukai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Irinai Krušai. 2019. gada aprīlī Antaljā dalījusi 1.-5. vietu Eiropas individuālajā šaha čempionātā sievietēm, taču pēc papildu rādītājiem palikusi 4. vietā.

Sekmīgi pārstāvējusi Ukrainas komandu lielākajos komandu šaha turnīros:
* Pasaules šaha olimpiādēs piedalījusies 11 reizes (1994-1998, 2002-2016). Komandu vērtējumā izcīnījusi zelta (2006), sudraba (2008) un 3 bronzas (2012, 2014, 2016) medaļas. Individuālajā vērtējumā izcīnījusi zelta (2010) un sudraba (2006) medaļas;
* Eiropas komandu šaha čempionātos piedalījusies 10 reizes (2001-2017, 2025). Komandu vērtējumā izcīnījusi zelta (2013), 2 sudraba (2015, 2025) un 2 bronzas (2009, 2017) medaļas. Individuālajā vērtējumā izcīnījusi zelta (2017) medaļu;
* Pasaules komandu šaha čempionātos piedalījusies 6 reizes (2007-2015, 2019). Komandu vērtējumā izcīnījusi zelta (2013) un 2 bronzas (2007, 2009) medaļas, bet individuālajā vērtējumā 2 zelta (2007, 2009) medaļas.

Par panākumiem turnīros FIDE 1995. gadā Gapoņenko piešķīra starptautiskās lielmeistares (WGM), bet 2002. gadā - starptautiskā meistara (IM) nosaukumu.

## Atsauces

## Ārējās saites
Surikava

**Surikava** ir ciems Alūksnes novada Liepnas pagastā. Atrodas pagasta rietumu daļā 5 km no pagasta centra Liepnas, 38 km no novada centra Alūksnes un 240 km no Rīgas.

Apdzīvotā vieta atrodas pie autoceļa V401.

1897. gadā ciemā bija 3 sētas ar 51 cilvēku.
## Atsauces
Fuji

**Fuji** var būt:

* Fudzi — Japānas augstākā virsotne;

## Japānas uzņēmumi
* *[[Fujifilm]]* — uzņēmums, kas ražo fotokameras un fotofilmas;
* *[[Fuji Heavy Industries, Ltd.]]* — uzņēmums, kas ražo industriālos produktus;
* *[[Fuji Electric]]* — uzņēmums, kas ražo elektrisko aprīkojumu;
* *[[Fujitsu]]* — uzņēmums, kas ražo datorus un to komponentes.
Guo Cji

**Guo Cji** (, ; dzimusi  Dzjansu) ir Ķīnas starptautiskā lielmeistare šahā (2011).

## Biogrāfija
2007. gadā Turcijā Pasaules junioru šaha čempionātā U12 vecuma grupā izcīnījusi bronzas medaļu. 2012. gadā Atēnās kļuvusi par Pasaules junioru šaha čempionāta uzvarētāju U20 vecuma grupā. 2012. gadā Hantimansijskā Pasaules sieviešu šaha čempionātā pēc izslēgšanas sistēmas 1. kārtā zaudējusi Natālijai Žukovai. 2013. gadā kļuvusi par Ķīnas šaha čempionāta sudraba medaļas īpašnieci. 2015. gadā Sočos Pasaules sieviešu šaha čempionātā pēc izslēgšanas sistēmas 1. kārtā zaudējusi nākamajai turnīra finālistei Nataļjai Pogoņinai. 2016. gadā uzvarējusi Ķīnas sieviešu šaha čempionātā.

2022. gada novembrī Dzjansu izcīnījusi 3. vietu Ķīnas sieviešu šaha čempionātā.

2025. gada septembrī Samarkandā izcīnījusi 9. vietu "FIDE Women's Grand Swiss" turnīrā sievietēm.

Sekmīgi pārstāvējusi Ķīnas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (2014-2016). Komandu vērtējumā izcīnījusi zelta (2016) un sudraba (2014) medaļas. Individuālajā vērtējumā izcīnījusi zelta (2016) un sudraba (2014) medaļas;
* Āzijas komandu šaha čempionātos piedalījusies 3 reizes (2012-2016). Komandu vērtējumā izcīnījusi 2 zelta (2014, 2016) medaļas. Individuālajā vērtējumā izcīnījusi 2 zelta (2014, 2016) un bronzas (2012) medaļas;
* Pasaules komandu šaha čempionātos piedalījusies 3 reizes (2013, 2017, 2025). Komandu vērtējumā izcīnījusi 2 sudraba (2013, 2017) un bronzas (2025) medaļas. Individuālajā vērtējumā izcīnījusi sudraba (2013) medaļu.

Par panākumiem turnīros FIDE 2011. gadā Guo Cji piešķīra starptautiskās lielmeistares (WGM) nosaukumu, bet 2014. gadā - starptautiskā meistara (IM) nosaukumu. 2011. gadā bijusi jaunākā šaha lielmeistare pasaulē.

## Atsauces

## Ārējās saites